**(mal godkjent av seksjonssjef virksomhetsstyring/studier, forskning og formidling 31.01.2020)**

**Samarbeidsavtale mellom**

**[navn på prosjekteier]**

**og**

**[navn på samarbeidspartner]**

I prosjekter med samarbeidspartnere plikter prosjekteier å inngå samarbeidsavtale med samarbeidspartner som bl.a. regulerer prosjekteiers og samarbeidspartnerens gjensidige rettigheter og plikter, herunder fordeling av prosjektkostnader, eierskap til prosjektinfrastruktur og rettigheter med videre til prosjektresultater.

Samarbeidsavtalen skal gjenspeile vilkår og forutsetninger i kontrakten mellom prosjekteier og samarbeidspartneren.

**SAMARBEIDSAVTALE**

mellom

……………………….. [org. -nummer] – heretter ”prosjekteier” og

……………………….. [org. -nummer] – heretter ”samarbeidspartneren”

Prosjekteier og samarbeidspartneren er sammen benevnt ”partene”.

Kontaktperson ved Kunsthøgskolen i Oslo er prosjektleder [navn].

**1 Innledning**

Det er inngått kontrakt om oppdrag/kjøp av tjenester mellom prosjekteier og samarbeidspartner, heretter kalt ‘kontrakten’. Denne samarbeidsavtalen er vedlegg til denne kontrakten. Ved eventuell motstrid mellom kontrakten og denne samarbeidsavtalen skal kontrakten gå foran.

Samarbeidspartneren plikter å bidra til gjennomføring av prosjektet og oppfyllelse av kontrakten med prosjekteier i henhold til de oppgaver og forpliktelser som fremgår av denne samarbeidsavtalen.

**2 Faglige ressurser/faglig bistand**

Samarbeidspartneren plikter å utføre følgende oppgaver:

[beskrivelse av ansvars- og arbeidsoppgaver, dvs. hva som skal utføres i den hensikt å oppnå ønsket resultatet av den bistand som skal ytes, uten at dette nødvendigvis knyttes til navngitte personer.]

Samarbeidspartneren har personal- og økonomiansvar for eget personale tilknyttet prosjektet, og har oppgaveplikt for personlige tildelinger og arbeidsgiveransvar for sine ansatte i prosjektet.

Samarbeidspartneren skal veilede og følge opp det arbeid eget personale gjør i prosjektet, og samarbeide med prosjekteier og eventuelle øvrige samarbeidspartnere om den nærmere tilrettelegging, utførelse og oppfølging av samarbeidet.

Samarbeidspartneren plikter å sikre at de som utfører arbeid i prosjektet på vedkommende sine vegne, respekter de rettigheter og forpliktelser som følger av denne avtalen, og skal bl.a. etablere nødvendige avtaler som sikrer samarbeidspartneren rett til å overta alle rettigheter til prosjektresultatene og rett til utnyttelse av disse.

Samarbeidspartneren skal besørge nødvendig bemanning og til rett tid slik at oppgavene kan utføres i samsvar med god skikk og innenfor avtalte tidsrammer.

Samarbeidspartneren plikter å stille med følgende:

[beskrivelse av type utstyr, materialer ol. som samarbeidspartner plikter å stille med.]

Samarbeidspartneren plikter å utføre oppgavene på følgende måte:

[beskrivelse av hvordan oppgavene skal utføres i den hensikt å oppnå ønsket resultatet av den bistand som skal ytes.]

**3 Milepæler i samarbeidsperioden**

Det avholdes rammemøte for samarbeidet (sted og dato for rammemøtet) mellom prosjekteier og samarbeidspartneren. Avtale om de praktiske og økonomiske rammene for samarbeidet avtales på dette rammemøtet.

**4 Betaling**

Prosjekteier engasjerer samarbeidspartner som selvstendig part. Oppgaven lønnes/honoreres (stryk det som ikke passer) med et samlet beløpet angitt i kontakten.

**5 Rapportering og kostnadsregnskap**

Samarbeidspartneren plikter, på forespørsel fra prosjekteier, å sende prosjekteier rapporter om fremdrift, økonomi og andre forhold og gi slik informasjon som prosjekteier trenger for å lede prosjektet og ivareta sine forpliktelser i henhold til kontrakten.

Ved avvik skal samarbeidspartner varsle prosjekteier snarest mulig dersom avviket innebærer opphold eller utsettelse. Eventuelle endringer i produksjonsplan og/eller framdrift skal godkjennes av begge parter.

Finansieringen og kostnadene skal fremgå av samarbeidspartnerens offisielle regnskap.

**6 Samtykke-/rettighetserklæring**

Samarbeidspartneren tillater at bilder/film/videoopptak tatt av [utøver/skuespiller/deltager] kan benyttes og lagres ved Kunsthøgskolen i Oslo, avdeling: [navn på avdeling].

[navn på utøver] kan bli avbildet/filmet på følgende måte: [angi i hvilke sammenhenger bilder/film kan bli brukt]. Materialet kan benyttes i følgende sammenhenger: [angi i hvilke sammenhenger materialet kan bli brukt]

Prosjekteier bekrefter at materialet vil bli oppbevart i henhold til gjeldende lovgivning, og vil ikkebli lagt ut på sosiale medier eller i eksponerende fora der man ikke har styring på spredningen av materialet. Samarbeidspartner kan når som helst trekke tilbake dette samtykket med umiddelbar virkning.

**7 Rettigheter til prosjektresultater/opphavsrett/patent mv.**

Det som går fram i det følgende, kan ikke forstås i strid med Åndsverkloven av 12.05.2018 eller dens forskrifter.

Skapende, visuelt- og audiovisuelt arbeidende film- og scenekunstnere er rettighetshavere til åndsverk og omfattes av bestemmelsene i Lov om opphavsrett [Åndsverksloven](https://lovdata.no/dokument/NL/lov/2018-06-15-40).

Med mindre annet er skriftlig avtalt, får hver av partene alle rettigheter til de prosjektresultater og/eller åndsverk som er frembrakt av vedkommende selv, dennes ansatte og eventuelle underleverandører i prosjektet.

Dersom samarbeidspartneren alene utvikler det kunstneriske arbeidet som inngår i forskningsprosjektet, har samarbeidspartneren alene opphavsretten til verket. Bidrag utviklet av flere uten at det er mulig å skille den enkeltes bidrag ut som eget verk, vil være fellesverk. For slike verk har samarbeidspartnere og prosjekteier i fellesskap opphavsrett.

For de delene av det kunstneriske arbeidet som samarbeidspartneren alene har opphavsrett til, samt andre verk som er resultat av arbeidet med det kunstneriske i forskningsprosjektet og som samarbeidspartneren alene har opphavsrett til, kan Kunsthøgskolen i Oslo vederlagsfritt framstille kopier av til bruk i sin undervisnings- og forskningsvirksomhet. Ved slik bruk skal samarbeidspartneren informeres i rimelig tid på forhånd. På ethvert eksemplar som framstilles som nevnt her, skal samarbeidspartneren navngis slik lovgivning og god skikk tilsier.

Hvis samarbeidspartneren i forbindelse med det forskningsprosjektet gjør en patenterbar oppfinnelse, skal skriftlig melding om oppfinnelsen gis til Kunsthøgskolen i Oslo uten unødig opphold, i samsvar med lov av 17.04.70, § 5, om retten til oppfinnelser som er gjort av arbeidstakere. Er oppfinnelsen frembrakt i samarbeid med prosjekteier, skal samarbeidspartner og prosjekteier sammen fastsette sine respektive andeler i den patenterbare oppfinnelsen.

**8 Offentliggjøring av prosjektresultater**

Prosjektresultatene (herunder foto-/videomaterialet) skal gjøres kjent så snart som mulig. Herunder skal de formidlings­tiltak og formidlingsplaner avtalt mellom samarbeidspartner og prosjekteier gjennomføres.

Partene har rett til å publisere egne resultater fra delprosjekter, forutsatt at publisering ikke medfører skade eller ulempe for de andre samarbeidspartneres utnyttelse av egne resultater. Nødvendig beskyttelse for å sikre muligheten til kommersiell utnyttelse skal kunne foretas før publisering dersom minst én av partene krever det.

Det kan ikke legges restriksjoner på offentliggjøring og publisering av et kunstnerisk arbeid, med unntak av en forhåndsavtalt utsettelse, for at en eventuell ekstern part kan ta stilling til patentering, jf. del C, § 7.

Ved offentliggjøring eller publisering av det kunstneriske arbeidet skal normalt Kunsthøgskolen i Oslo krediteres dersom Kunsthøgskolen i Oslo har gitt et nødvendig og vesentlig bidrag til eller grunnlag for samarbeidspartnerens medvirkning til det offentliggjorte eller publiserte arbeidet.

Planer om publisering sendes partneren fra den som har frembrakt resultatet. Parten har [ ] dagers frist fra melding ble gitt til å begjære utsettelse av publisering for å kunne foreta nødvendig beskyttelse.

For øvrig vises det til UHRs veiledende retningslinjer for kreditering av vitenskapelige publikasjoner til institusjoner. Avvik fra plikten til kreditering som er nevnt i paragrafen her, kan gjøres i samsvar med nevnte retningslinjer for kreditering.

**9 Kreditering**

Samarbeidspartneren skal krediteres i billedtekst eller annen billed-tilknyttet synlig tekst i alle sosiale medier, hjemmeside, plakat, program og i alle andre sammenhenger hvor det brukes bilder av åndsverket.

**10 Etikk og redelighet**

All bruk av resultater, data etc. skal være i samsvar med lov, gjeldende etiske retningslinjer, inngåtte avtaler, vilkår fastsatt av forskningsetiske komiteer og andre kompetente organer, og ellers god forskningsskikk. For resultater som ikke, eller ikke alene, reguleres av opphavsrettsreglene, vises til lovgivningen på vedkommende område.

**11 Fortrolighet**

Partene plikter å bevare taushet om fortrolige opplysninger som er mottatt fra andre parter. Denne bestemmelsen er ikke til hinder for utlevering av fortrolige opplysninger til prosjekteier iht. rapporteringskrav, samt til myndigheter og/eller domstoler iht. gjeldende lovgivning.

**12 Informasjonsplikt**

Samarbeidspartneren plikter umiddelbart å varsle prosjekteier om alle forhold av betydning for samarbeidet, herunder dersom en person eller et foretak utenfor EØS-området overtar bestemmende kontroll over samarbeidspartneren.

**13 Ansvar for skade og tap**

Hver av partene er selv ansvarlig for tap eller skade som oppstår som følge av vedkommende sine egne handlinger og unnlatelser.

Hver av partene plikter å informere hverandre om ethvert krav om erstatning eller lignende relatert til prosjektet som blir reist mot parten.

**14 Varighet**

Samarbeidsavtalen gjelder fra det tidspunkt den er undertegnet av begge parter, og inntil [dato] (”avtaleperioden”).

Hver av partene kan når som helst si opp samarbeidsavtalen med umiddelbar virkning. Oppsigelsen må gjøres skriftlig.

**15 Lovvalg mv.**

Avtalen følger norsk rett. Tvist søkes løst gjennom forhandlinger eller frivillig mekling. Lykkes ikke dette, kan tvisten bringes inn for de ordinære domstoler til avgjørelse.

**Denne avtalen er utferdiget i 2 eksemplarer, ett til hver av partene.**

Sted/dato

Prosjekteier [samarbeidsparten]